Kameras in die werksplek? - LWO Werkgewersorgansisasie
Home » News » Kameras in die werksplek?
Toestemming en noodsaaklikheid van kameras in die werksplek
Toestemming en noodsaaklikheid is twee hoof regverdigingsgronde teen beweerde inbreukmaking op die werknemer se reg op privaatheid. Hierdie inbreukmakings moet teen die Grondwet opgemeet word omdat alle wetgewing teen die Grondwet gemeet word.
Toestemming kan verkry word vanaf die werknemer persoonlik, dit moet vrywillig gegee word en kan uitdruklik of by implikasie gegee word.
Werkgewers kan hul werknemers se toestemming op 2 maniere verkry, naamlik:
deur ‘n bepaling in die werknemer se dienskontrak,
deur ‘n kantoorbeleid wat die onderskeie regte en verpligtinge en hul omvang duidelik uiteensit.
Noodsaaklikheid is die tweede regverdigingsgrond. Die omstandighede van elke saak sal in ag geneem word om te bepaal of dit inderdaad noodsaaklik was om op die werknemer se privaatheid inbreuk te maak. ‘n Goeie voorbeeld hiervan is dat werknemers wat by ‘n diamantmyn werk deurlopend deursoek kan word sodat diefstal beperk/voorkom kan word.
Dit is belangrik om ag te slaan daarop dat jy vir nuwe werknemers ‘n kontrak kan gee met hierdie voorwaardes van die staanspoor af en vir bestaande werknemers kan daar ‘n kantoorbeleid geïmplementeer word.